Attica — Eleusis — ca. 225 BC — IG II² 1235 — Syll.³ 1019
Region: Attica (IG I-III) — Eleusis

θεοι θρασυφων ιεροκλειδου ξυπεταιων ειπεν επειδη ο ιεροφαντης χαιρητιος ευνους ων διατελει τωι γενει τωι τε κηρυκων και ευμολπιδων και λεγει και πραττει ο τι αν δυνηται αγαθον υπερ αυτων και τοις αποδημουσιν επι τας σπονδοφοριας διατελει μετ ευνοιας απογραφων την επαγγελιαν αναστρεφεται δε και εν τει αρχει της ιερεωσυνης ευσχημονως ανεγκλητον εαυτον παρασκευαζων οπως αν ουν και τα γενη φαινηται τιμωντες τους οντας ευνους τε και αξιους εαυτων αγαθει τυχει δεδοχθαι κηρυξι και ευμολπιδαις επαινεσαι τον ιεροφαντην χαιρητιον προφητου ελευσινιον και στεφανωσαι μυρρινης στεφανωι ωι πατριον εστιν αυτωι ευνοιας ενεκεν ην εχων διατελει εις τα γενη και αναγορευειν τουτον τον στεφανον διονυσιων τωι πατριωι αγωνι ελευσινι εν τωι θεατρωι της δε αναγορευσεως του στεφανου επιμελεισθαι τους αρχοντας τους αει καθισταμενους εξ εκατερου του γενους. αναγραψαι δε τοδε το ψηφισμα εν στηλει λιθινει και στησαι ελευσινι εν τει αυλει του ιερου της δε ποησεως της στηλης και της αναθεσεως επιμεληθηναι τους αρχοντας των γενων. κηρυκες και ευμολπιδαι τον ιεροφαντην χαιρητιον ελευσινιον.